**INSTITUT ZA VODE JOSIP JURAJ STROSSMAYER**

**ULICA GRADA VUKOVARA 220**

**MATIČNI BROJ: 81422269**

**OIB: 04716643151**

**BROJ RKP-a: 52469**

**RAZINA: 11**

**RAZDJEL: 077**

**GLAVA: 07780**

**ŠIFRA DJELATNOSTI: 7490 OSTALE STRUČNE, ZNANSTVENE I TEHNIČKE DJELATNOSTI**

**ŠIFRA GRADA: 133**

**OZNAKA RAZDOBLJA: 2023-12**

**BILJEŠKE UZ GODIŠNJI FINANCIJSKI IZVJEŠTAJ** **ZA 2023. GODINU**

**INSTITUTA ZA VODE JOSIP JURAJ STROSSMAYER**

**ZAKONODAVNI OKVIR**

* Zakon o proračunu (NN 144/21)
* Zakon o izvršavanju Državnog proračuna Republike Hrvatske za 2023. (NN 145/22, 63/23, 129/23)
* Pravilnik o financijskom izvještavanju u proračunskom računovodstvu (NN 37/22)
* Pravilnik o proračunskom računovodstvu i računskom planu (NN 158/2023)
* Pravilnik o proračunskim klasifikacijama (NN 6/10, 120/13 i 01/20)

Vlada Republike Hrvatske na temelju članka 212. stavka 1., Zakona o vodama (NN 66/19. i 84/21.), je na sjednici održanoj 23. prosinca 2021. donijela UREDBU O OSNIVANJU INSTITUTA ZA VODE »JOSIP JURAJ STROSSMAYER«.

Trgovački sud u Zagrebu objavljuje upis osnivanje ustanove, u Sudski registar proveden po rješenju pod poslovnim brojem Tt-22/5339-3 od 21. veljače 2022. g..

Izmjenama i dopunama državnog proračuna (NN 62/2022) uvršten je kao Organizacijska klasifikacija GLAVA šifra 07780 u okviru Razdjela Ministarstva gospodarstva i održivog razvoja.

Dana 10.06.2022.godine upisan je u Registar proračunskih i izvanproračunskih korisnika RKP broj: 52469.

Djelatnost Instituta je:

1. provedba monitoringa površinskih, uključujući i priobalnih voda te podzemnih voda kao i laboratorijskih poslova

2. izrada stručnih podloga za izradu strategije upravljanja vodama, plana upravljanja vodnim područjima, plana upravljanja rizicima od poplava i višegodišnjih programa gradnje vodnih građevina

3. izrada znanstvenih, studijskih i analitičkih podloga za potrebe upravljanja vodama

4. provedba i drugih znanstvenih istraživanja u području upravljanja vodama

5. obavljanje poslova izrade znanstvenih i stručnih analiza nacrta zakona i provedbenih propisa

6. obavljanje poslova međunarodne suradnje u području upravljanja vodama, te priprema i provedba međunarodnih projekata vezanih za upravljanje vodama

7. obavljanje poslova izrade modela vrednovanja učinkovitosti poslovanja isporučitelja vodnih usluga te izrada izvještaja i analiza o tome

8. izobrazba državnih službenika te drugih zaposlenika u javnom sektoru i gospodarstvu u području upravljanja vodama

9. izrada drugih znanstvenih, studijskih i analitičkih podloga

10. obavljanje poslova vještačenja u području upravljanja vodama i

11. obavljanje i drugih poslova u skladu s važećim zakonskim i podzakonskim propisima iz područja upravljanja vodama i drugim aktima iz područja upravljanja vodama te svojim Statutom.

Temeljem članka 8. stavka 2., Pravilnika o financijskom izvještavanju u proračunskom računovodstvu za proračunsku godinu sastavljeni su sljedeći financijski izvještaji: Bilanca, Izvještaj o prihodima i rashodima, primicima i izdacima, Izvještaj o obvezama, Izvještaj o rashodima prema funkcijskoj klasifikaciji, Izvještaj o promjenama u vrijednosti i obujmu imovine i obveza i Bilješke.

Knjiženje i evidentiranje u poslovnim knjigama temelji se na vjerodostojnim, istinitim, urednim i prethodno kontroliranim knjigovodstvenim ispravama.

S obzirom da Institut započeo svoje poslovanje u 2022. godini, dolazi do značajnog odstupanja pri usporedbi izvršenja na dan 31.12.2023.g. u odnosu na isto razdoblje prethodne godine.

1. **BILJEŠKA UZ IZVJEŠTAJ O PRIHODIMA I RASHODIMA, PRIMICIMA I IZDACIMA**

Pomoći (63) – ostvarene su u iznosu od 8.660.400,00 EUR sukladno članku 212. stavak 3., Zakona o vodama (NN 66/19, 84/21, 47/23) i člankom 14. stavkom 5. Uredbe o osnivanju Instituta za vode „Josip Juraj Strossmayer“, te su klasificirane kao tekuće i kapitalne pomoći od izvanproračunskih korisnika.

Rashodi za zaposlene (31) su u izvještajnom razdoblju utrošeni u iznosu od 1.071.172,51 EUR, u koje su osim plaća uključeni troškovi darova i nagrada.

Institut za vode Josip Juraj Strossmayer na dan 31.12.2023. ima 40 zaposlenika dok je u istom razdoblju 2022.g. imao 36 zaposlenika.

Materijalni rashodi (32) iznose 6.006.272,44 EUR, a razvrstani su prema vrsti troška u slijedeće materijalno bitne stavke:

* (322) Rashodi za materijal i energiju – 334.730,16 EUR, u navedenim troškovima najznačajniji udio od 53,60% odnosi se na rashode se za utrošenu energiju u iznosu od 179.427,15 EUR. Postotni udio od 29,20% u rashodima za materijal i energiju u iznosu od 97.753,92 EUR odnosi se troškove za materijal i sirovine koji su potrebni za redoviti laboratorijski rad Glavnog laboratorija za vode. Nabavljene su anorganske i organske kemikalije, standardi za plinsku i tekućinsku kromatografiju, otapala kromatografske čistoće, certificirani referentni standardi, tehnički plinovi, te energija od čega su najznačajniji troškovi opskrbe električnom energijom, punjenje spremnika ukapljenim naftnim plinom i dizelsko gorivo za agregat. Preostalih 17,20 % čine ostali troškovi vezani uz troškove nabave materijala i dijelova za tekuće investicijsko održavanje te ostale troškove.
* (323) Rashodi za usluge – 5.530.604,17 EUR najznačajnija su stavka u ukupnim materijalnim rashodima Instituta i čine 92,08% materijalnih rashoda.

U istom razdoblju prethodne godine na istima je evidentirano 2.496.244,07 EUR.

S obzirom da je Institut za vode započeo svoje poslovanje u drugoj polovici 2022. godine, kod svih stavaka ovog financijskog izvješća kao i u okviru podskupine (323) Rashodi za usluge dolazi do značajnih odstupanja ostvarenja u izvještajnom razdoblju u odnosu na prethodnu godinu.

Institut provodi dio monitoringa iz Zakona o vodama tako da poslove praćenja stanja voda-monitoring (praćenje kakvoće kopnenih površinskih voda, podzemnih voda te prijelaznih i priobalnih voda) temeljem zahtjeva EU direktiva (Okvirna direktiva o vodama te ostale vodne direktive), provodi djelom kroz aktivnost Glavnog laboratorija za vode te kroz ugovore sa vanjskim ovlaštenim laboratorijima i znanstvenim institucijama.

Upravo troškovi suradničkih laboratorija i znanstvenih institucija predstavljaju najveći dio troška materijalnih rashoda koji su evidentirani na Ostalim uslugama i ostvareni u iznosu od 4.903.018,97 EUR.

Temeljem prethodno spomenutih ugovora sa suradničkim i znanstvenim institucijama koji pokrivaju cijelo područje Republike Hrvatske provedena su uzorkovanja površinskih, podzemnih te prijelaznih i priobalnih voda te prateće analize uzoraka voda na fizikalno-kemijske, kemijske i mikrobiološke pokazatelje; uzorkovanja, izolacije i determinacije bioloških elemenata kakvoće (makrozoobentos, fitobentos, makrofita, i ribe) te analize identifikacije opasnih tvari u uzorcima sedimenata i biote na trend postajama površinskih kopnenih voda. Sredstva su utrošena i za potrebe međulaboratorijskih poredbenih ispitivanja.

Od materijalno značajnih stavki evidentirani su i rashodi tekućeg i investicijskog održavanja u iznosu 308.041,17 EUR za potrebe održavanja različite laboratorijske analitičke opreme, uređaja za pripremu uzoraka, laboratorijskih perilica, uređaja za pripremu čiste i super čiste vode, sustava plinske stanice čistih plinova plinske stanice za proizvodnju dušika i sintetskog zraka, te podmirenja troškova održavanja zgrada, strojarske opreme i okoliša laboratorija u Zagrebu i Šibeniku.

Rashodi za nabavu nefinancijske imovine (4) – ostvarenje ovih rashoda u ovom izvještajnom razdoblju iznosi 121.564,03 EUR i čini 36% istovrsnih rashoda prethodne godine s obzirom da je u 2022. godini nabavljen instrument GC MS/MS u vrijednosti od 331.724,07 EUR.

Rashodi za uredsku opremu i namještaj (4221) utrošeni su za potrebe opremanja poslovnih prostora Instituta za vode na adresi Šubićeva 29 u iznosu od 62.749,07 EUR.

Značajna stavka u okviru odjeljka (4227) Uređaji i strojevi i oprema za ostale namjene čini nabava instrumenta sa plamenoionizacijskim detektorom za određivanje mineralnih ulja u iznosu 25.000,00 EUR.

Za izvještajno razdoblje ostvaren je ukupni višak prihoda u iznosu od 1.455.907,02 EUR koji proizlazi iz viška prihoda poslovanja u iznosu 1.577.471,05 EUR te manjak prihoda od nefinancijske imovine u iznosu 121.564,03 EUR.

S obzirom da preneseni višak prihoda iznosi 58.010,15 EUR, višak prihoda raspoloživ u slijedećem razdoblju iznosi 1.513.917,17 EUR.

1. **BILJEŠKA UZ BILANCU**

Nefinancijska imovina (0) na dan 31.12.2023.g. iznosi 4.968.463,28 eur.

Tijekom proračunske godine nabavljena je dugotrajna materijalna imovina u vrijednosti 121.564,03 eur, klasificirana je laboratorijska oprema ( Spektrofotometar je instrument koji se koristi u UV/VIS spektroskopiji i koji mjeri intenzitet svjetla koje je prošlo kroz analizirani uzorak te ga uspoređuje s intenzitetom upadnog svjetla), plamenoionizacijskim detektorom za određivanje mineralnih ulja, uredska oprema, računalna oprema, konferencijski sustav, licence za poslovni sustav, a iskazana je u trošku nabave.

Financijska imovina (01)

Potraživanja (167) – Sukladno članku 212. stavak 3., Zakona o vodama, NN 66/19, 84/21, , sredstva za financiranja poslovanja Instituta za vode Josip Juraj Strossmayer osiguravaju se iz financijskog plana Hrvatskih voda. Stanje potraživanja na dan 31.12.2023. g. po toj osnovi iznosi 1.958.816,22 eur.

Ostala potraživanja (129) odnose se na potraživanja koja se refundiraju (HZZO).

1. **BILJEŠKA UZ RAS FUNKCIJSKI**

Svi rashodi Instituta za vode Josip Juraj Strossmayer raspoređeni su u okviru funkcijske klasifikacije 0550 Istraživanje i razvoj: Zašita okoliša.

1. **BILJEŠKA UZ P-VRIO**

U 2023. godini nije bilo ni povećanja ni smanjenja u vrijednosti i obujmu imovine i obveza.

1. **BILJEŠKA UZ OBVEZE**

Stanje obveza na kraju izvještajnog razdoblja iznosi 453.752,92 EUR, te su razvrstane u nedospjele obveze.

Nedospjele obveze uključuju obveze prema zaposlenima, obveze za PDV po osnovi stečenih usluga iz EU i obveza proračunskih korisnika za povrat u proračun po osnovi obračunatog i isplaćenog bolovanja preko 42 dana za koji se tereti HZZO te ostale obveze za rashode poslovanja.

Institut za vode Josip Juraj Strossmayer nema sudskih sporova u tijeku kao ni potencijalnih ugovornih odnosa koji mogu postati obveza.

1. **BILJEŠKA UZ IZVANBILANČNE ZAPISE**

Izvanbilančni zapisi obuhvaćaju zadužnice koje je Institut za vode kao naručitelj zaprimio od izvršitelja usluge za potrebe jamstva za dobro izvršenje ugovora i za ozbiljnost ponude i to u ukupnom iznosu od 1.587.999,71 EUR.